3. การประกอบธุรกิจ

3.1 โครงสร้างพื้นฐานการให้บริการของบริษัท

[]

 โครงสร้างพื้นฐานในการให้บริการของบริษัท ประกอบด้วย 3 ส่วนประกอบหลักคือ

- ส่วนเครือข่ายอินเทอร์เน็ตหลัก (Internet backbone) 

- ส่วนเชื่อมต่อวงจรภายในประเทศ (Domestic connectivities)

- ส่วนเชื่อมต่อวงจรระหว่างประเทศ (International connectivities)

ส่วนเครือข่ายอินเทอร์เน็ตหลัก (Internet backbone) 

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่าย (Network)
ที่ให้บริการในเขตกรุงเทพและปริมลฑล ตั้งอยู่ที่อาคารไอเอฟซีที ทาวเออร์
และอาคารบางกอกไทยทาวเวอร์ โดยการเชื่อมต่อระหว่างอาคารทั้งสองด้วยวงจร Fiber Optic
ที่ความเร็ว 1 Gbps และมีวงจรสำรองระหว่างอาคาร ที่ความเร็วขนาด 155 Mbps
โดยเครือข่ายหลักจะเชื่อมโยงเครือข่ายไปยังต่างจังหวัดที่เป็นที่ตั้ง ของสำนักงาน สาขาของบริษัท
และเชื่อมต่อไปยังจังหวัดอื่นๆ ทั่วประเทศ

นอกจากนี้ ยังเชื่อมต่อด้วยเครือข่ายความเร็วสูงไปยัง เขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
สวนอุตสาหกรรมไอที (IT Park) และเครือข่าย MetroLAN ของบริษัท

ในส่วนของเครือข่ายได้มีการปรับปรุง (Upgrade) เทคโนโลยีจากเดิมที่ใช้แบบ Fast Ethernet
ที่ความเร็ว 100 Mbps เป็นเทคโนโลยีแบบ Gigabit Ethernet ที่ความเร็ว 1,000 Mbps
ตั้งแต่เดือนสิงหาคม ปี2544 ทำให้ขีดความเร็วสูงขึ้น และปัจจุบันทาง บริษัท ได้รับการจัดสรร IP
address 864 Class C (1 class C ประกอบด้วย 256 IP address
จากศูนย์สารสนเทศเครือข่ายเอเซีย-แปซิฟิก (APNIC: Asia Pacific Network
Information Center) ซึ่งจะทำให้สามารถรองรับให้บริการลูกค้าได้เป็นจำนวนมาก

ส่วนเชื่อมต่อวงจรภายในประเทศ (Domestic Connectivities)

ปัจจุบันเครือข่ายอินเทอร์เน็ตหลักของบริษัทได้มีการเชื่อมต่อเข้ากับวงจรสื่อสารภายในประเทศ
เพื่อเให้ผู้ใช้บริการอินเทอร์เน็ตสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว
โดยทำการเชื่อมต่อเข้ากับเครือข่ายหลัก 2 แห่ง คือ

  1. เครือข่ายของโครงการข้อมูลวิจัยอินเทอร์เน็ต หรือ Internet Information Research
  (IIR) ของ NECTEC (เดิมเรียกว่า Public Internet Exchange หรือ PIE)
  บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
  (LAN) เนื่องจากที่ตั้งของเครือข่ายอินเทอร์เน็ตหลักของบริษัทอยู่ในอาคารเดียวกันกับ IIR
  โดยเชื่อมต่อกับ IIR ด้วยความเร็วที่สูงถึง 200+200 Mbps (หมายถึง
  ความกว้างของวงจรขาเข้า+ขาออก)

  2. เครือข่าย National Internet Exchange (NIX) ของ กสท.
  บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วความเร็วสูง
  ที่ความเร็ว155+155 Mbps

ส่วนเชื่อมต่อวงจรระหว่างประเทศ (International Connectivities)

บริษัทมีการลงทุนอย่างต่อเนื่องในส่วนของวงจรระหว่างประเทศเพื่อรักษาประสิทธิภาพในการเชื่อมต่อไปยังเครือข่ายอินเทอร์เน็ตในต่างประเทศ
ในปัจจุบันบริษัทมีการเชื่อมต่อช่องสัญญาณอินเทอร์เน็ตไปยังต่างประเทศด้วยความสามารถในการรับส่งข้อมูลรวมสูงถึง
108+108 Mbps แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศของบริษัทดังต่อไปนี้ ทั้งนี้
เพื่อให้สามารถให้บริการแก่ลูกค้าได้อย่างรวดเร็วและครอบคลุมพื้นที่ทั่วโลก

  1. การเชื่อมต่อผ่านสายเคเบิ้ลใยแก้วนำแสงของ AT&T ที่ความเร็ว 45+45 Mbps
  ไปยังประเทศสหรัฐอเมริกาฝั่งตะวันตก (รัฐแคลิฟอร์เนีย)

  2. การเชื่อมต่อสายเคเบิ้ลใยแก้วนำแสงของ Korea Telecom (KT) ที่ความเร็ว 45+45
  Mbps ผ่านประเทศเกาหลีไปยังเอเชียตะวันออก ยุโรป และสหรัฐอเมริกา

  3. การเชื่อมผ่านสายเคเบิ้ลใยแก้วนำแสงของกสท. ที่ความเร็ว 16+16 Mbps ไปยัง
  International Internet Gateway (IIG)

  4. การเชื่อมผ่านสายเคเบิ้ลใยแก้วนำแสงของ A-Bone ที่ความเร็ว 2+2 Mbps
  ผ่านประเทศญี่ปุ่นไปยังประเทศในเอเชียและสหรัฐอเมริกา

3.2 กลุ่มธุรกิจของบริษัท

บริษัทได้แบ่งกลุ่มธุรกิจออกเป็น 2 ลักษณะดังนี้

1. การให้บริการเชื่อมต่ออินเทอร์เน็ต (Access)

2. บริการโครงสร้างพื้นฐานสำหรับการดำเนินธุรกิจบนอินเทอร์เน็ต (Non-access)

1. บริการเชื่อมต่ออินเทอร์เน็ต (Access)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตโดยมีพื้นที่ให้บริการอินเทอร์เน็ตครอบคลุมทั้ง
76 จังหวัดทั่วประเทศ ทั้งนี้ ปัจจุบันบริษัทมีสาขาทั้งสิ้น 5 สาขา ได้แก่ สาขาเชียงใหม่0
สาขานครปฐม สาขานครราชสีมา สาขาสุราษฏร์ธานี และสาขาพิษณุโลก
บริษัทได้รับใบรับรองคุณภาพ ISO 9002 จาก SGS Yarsley International ประเทศอังกฤษ
ในส่วนของบริการเชื่อมต่ออินเทอร์เน็ตประเภทลูกค้าองค์กรผ่านวงจรเช่า (Leased line)
ที่มีการเชื่อมต่อตลอดเวลา ตั้งแต่ปี พ.ศ. 2544

การให้บริการเชื่อมต่ออินเทอร์เน็ต สามารถแบ่งตามลักษณะลูกค้าได้เป็น 2 ประเภท คือ

 1.1 บริการอินเทอร์เน็ตแก่ลูกค้าประเภทองค์กร 

บริษัทให้บริการเชื่อมต่ออินเทอร์เน็ตแก่ลูกค้าประเภทองค์กร ซึ่งสามารถเชื่อมต่อได้หลายวิธี เช่น
ผ่านวงจรสื่อสารเช่า (Leased line) วงจร Frame Relay หรือ ผ่านสายโทรศัพท์ เป็นต้น
ซึ่งวิธีการเชื่อมต่อนั้นขึ้นกับขนาด ลักษณะการใช้งานและงบประมาณขององค์กร
โดยมีรายละเอียดแต่ละกลุ่มบริการ ดังนี้

Corporate leased line

Inet-Premium

  บริการเชื่อมอินเทอร์เน็ตผ่านวงจรเช่าแบบ Leased line ด้วยความเร็วตั้งแต่ 64 Kbps
  ขึ้นไป โดยรับประกันคุณภาพว่าจะสามารถเชื่อมต่อทั้งในประเทศและต่างประเทศได้เต็มวงจร
  (1:1)

Inet-Connect

บริการเชื่อมอินเทอร์เน็ตผ่านวงจรเช่าแบบ Leased line ด้วยความเร็วตั้งแต่ 64 Kbps ขึ้นไป

Inet- VPN

บริการที่เกิดจากการขยายศักยภาพของเครือข่ายอินเทอร์เน็ตที่ทำให้สามารถมีเครือข่ายส่วนตัวเสมือน
(Virtual Private Network: VPN)
ซึ่งจะช่วยให้สามารถรับส่งข้อมูลระหว่างกันผ่านเครือข่ายอินเทอร์เน็ตโดยไม่จำกัดสถานที่
เป็นบริการที่มีการเข้ารหัสข้อมูลและใช้เครือข่ายสาธารณะในการเชื่อมโยงข้อมูลจากเครื่องของผู้ใช้ไปยังเครื่องที่ให้บริการข้อมูลที่อยู่ในองค์กร
สร้างความมั่นใจในความปลอดภัยของข้อมูล

Corporate Broadband

MetroLAN

  บริการอินเทอร์เน็ตความเร็วสูงไปยังกลุ่มลูกค้าองค์กร
  ที่อยู่ตามอาคารสำนักงานในย่านธุรกิจของกรุงเทพมหานคร
  โดยบริษัทจะทำการเชื่อมต่ออินเทอร์เน็ตผ่านเครือข่ายวงจรที่มีความเร็วสูงขนาด Gigabit
  ไปยังแต่ละอาคารสำนักงาน และในแต่ละอาคารจะมีการเดินสาย LAN
  ภายในไปยังแต่ละชั้นของอาคาร เพื่อให้บริการแก่ผู้เช่าอาคารในแต่ละชั้น
  โดยผู้เช่าจะสามารถเพิ่มประสิทธิภาพในการใช้งานเครือข่ายได้สูงขึ้น
  นอกจากนี้บริษัทยังให้บริการเสริมด้านระบบความปลอดภัย โดยการติดตั้ง firewall และ
  security health check การให้บริการด้าน email server และ web server

Corporate Dial-up

Inet-Biz

  บริการเชื่อมต่ออินเทอร์เน็ตสำหรับองค์กรผ่านการ Dial-up
  ซึ่งเป็นการเชื่อมต่อโดยผ่านโมเด็มและสายโทรศัพท์ติดต่อมายังศูนย์ให้บริการของบริษัท
  โดยแต่ละองค์กรจะมี Domain name และอีเมล์เป็นของตนเอง

Inet-Empower

  เป็นบริการอินเทอร์เน็ตแบบครบวงจร
  ซึ่งทำให้ผู้ใช้บริการสามารถจัดสรรชั่วโมงอินเทอร์เน็ตให้กับผู้ใช้งานภายในองค์กรได้ตรงตามความต้องการด้วยระบบการจัดการบัญชีอินเทอร์เน็ต
  ผู้ใช้บริการไม่จำเป็นต้อง

  ลงทุนอุปกรณ์ใดๆ เพิ่มเติมทั้งสิ้น
  ก่อให้เกิดประสิทธิภาพสูงสุดในการบริหารงบประมาณในการใช้งาน

  อินเทอร์เน็ตภายในองค์กร

1.2 บริการอินเทอร์เน็ตแก่ลูกค้าประเภทบุคคล

การให้บริการเชื่อมต่ออินเทอร์เน็ตแก่ลูกค้าบุคคล
โดยผ่านเครื่องโมเด็มและสายโทรศัพท์เข้าสู่เครื่องคอมพิวเตอร์ของบริษัทซึ่งทำงานตลอด 24
ชั่วโมง โดยมีรายละเอียดแต่ละกลุ่มบริการ ดังนี้

Inet-Gold

เป็นบริการอินเทอร์เน็ตแบบชำระค่าบริการล่วงหน้า (Pre-Paid) แบบเหมาจ่ายรายปี และสามารถสะสมชั่วโมงใช้งานได้นาน 1 ปี สามารถใช้งานในต่างจังหวัดได้ในอัตราค่าโทรศัพท์ท้องถิ่น 3 บาทต่อครั้ง พร้อมกับสามารถเลือกใช้บริการอินเทอร์เน็ตในต่างประเทศ โดยบริการเสริม International Roaming ซึ่งผู้ใช้บริการสามารถเรียกดูอีเมล์ที่ใช้อยู่ได้แม้ว่าจะอยู่ที่ต่างประเทศ

Inet-Access

เป็นบริการอินเทอร์เน็ตแบบชำระค่าบริการล่วงหน้า (Pre-Paid) โดยอัตราค่าบริการจะขึ้นอยู่กับวันและเวลาที่ใช้งาน (Time-Zone Pricing) สามารถสะสมชั่วโมงใช้งานได้นาน 1 ปี อีกทั้งได้อีเมล์และพื้นที่เก็บอีเมล์ 3 เมกกะไบต์โดยบริษัทเสนอขายเป็นแพ็กเกจให้เลือกตามจำนวนชั่วโมงที่ต้องการใช้งาน

Inet-Easy

เป็นบริการอินเทอร์เน็ตแบบชำระค่าบริการล่วงหน้า (Pre-Paid) โดยค่าบริการรายชั่วโมงจะถูกหักออกจากค่าบริการที่ได้ซื้อไว้ (Pay-Per-Use) สามารถสะสมชั่วโมงใช้งานได้นาน 1 ปี บริษัทเสนอขายเป็นแพ็กเกจให้เลือกตามจำนวนชั่วโมงที่ต้องการใช้งาน

Inet -ISDN

  บริการเชื่อมอินเทอร์เน็ตผ่านวงจรเช่า ISDN (Dial-up service) ผ่านสาย Digital
  ซึ่งสามารถรองรับการใช้งานสูงสุดถึง 128 Kbps

Inet- ADSL

  บริการเชื่อมอินเทอร์เน็ตความเร็วสูงด้วยช่องสัญญาณและเครือข่ายขนาดใหญ่ของบริษัทผ่านสายโทรศัพท์
  ซึ่งเป็นการเชื่อมต่ออินเทอร์เน็ตตลอดเวลา ไม่จำเป็นต้องต่อโทรศัพท์
  ทำให้สามารถใช้โทรศัพท์ได้ขณะเชื่อมต่ออินเทอร์เน็ต
  ผู้ใช้บริการสามารถเลือกระดับความเร็วที่ต้องการตั้งแต่ 64-256 Kbps

2. บริการโครงสร้างพื้นฐานสำหรับการดำเนินธุรกิจบนอินเทอร์เน็ต (Non-access)

นอกจากการให้บริการเชื่อมต่ออินเทอร์เน็ตแล้ว บริษัทยังมีการให้บริการศูนย์ข้อมูลอินเทอร์เน็ต
(Internet Data Center : IDC)
รวมถึงบริการโครงสร้างพื้นฐานสำหรับการดำเนินธุรกิจบนอินเทอร์เน็ต (e-Business
Infrastructure Provider) ดังนี้

IT Park 

บริษัทร่วมมือกับบริษัทสินพัฒนาอุตสาหกรรมพัฒนาปรับปรุงพื้นที่อาคารไอเอฟซีที
ทาวเออร์โดยการวางระบบเครือข่ายสื่อสารความเร็วสูง
อันเป็นโครงสร้างพื้นฐานที่สำคัญของบริษัทในอุตสาหกรรมซอฟต์แวร์และไอที
พร้อมทั้งเตรียมสิ่งอำนวยความสะดวกแก่ผู้เช่าใช้บริการ อาทิเช่นส่วนการฝึกอบรมวิชาชีพระดับสูง
(professional training) ส่วนการให้บริการซอฟต์แวร์กลางและให้บริการข้อมูล (web
services resource center) ส่วนปฏิบัติการเพื่อการศึกษา (living library) เป็นต้น
เพื่อให้เป็นศูนย์รวมของธุรกิจพัฒนาซอฟต์แวร์และไอที นอกจากนี้
เพื่อส่งเสริมอุตสาหกรรมซอฟต์แวร์และ IT
อันเป็นอุตสาหกรรมยุทธศาสตร์หลักประเภทหนึ่งของประเทศ โครงการ IT park
ได้ดำเนินการขอรับการส่งเสริมการลงทุนจากคณะกรรมการส่งเสริมการลงทุน (BOI)
เพื่อให้บริษัทซอฟต์แวร์และไอทีที่ตั้งอยู่ใน IT park ได้รับการยกเว้นภาษีเงินได้นิติบุคคล 8 ปี
อันจะเป็นการส่งเสริมอุตสาหกรรมได้เป็นอย่างดี

IT park
ได้มีการเชื่อมต่อด้วยระบบเครือข่ายอินเทอร์เน็ตความเร็วสูงไปยังเขตอุตสาหกรรมอีกสองแห่งคือ
เขตอุตสาหกรรมซอฟต์แวร์ประเทศไทย (Software park Thailand)
และอุทยานวิทยาศาสตร์ประเทศไทย (Thailand Science park)
อันจะทำให้เกิดการถ่ายทอดเทคโนโลยี จากการวิจัยสู่ธุรกิจ
และความต้องการของธุรกิจสู่แหล่งเทคโนโลยี ได้อย่างสะดวก รวดเร็ว มีประสิทธิภาพ

การอยู่รวมกันของบริษัทซอฟต์แวร์และไอทีนี้ จะทำให้ IT park เป็นแหล่งที่มาของการรวมพลัง
และหนุนปัจจัยบวกในการพัฒนาอุตสาหกรรมซอฟต์แวร์และไอทีของประเทศ
ทั้งด้านคอมพิวเตอร์และโทรคมนาคม
ซึ่งจะก่อให้เกิดกิจกรรมทางการค้าระหว่างบริษัทและหน่วยงานทั้งในและต่างประเทศ
โดยบริษัทเหล่านี้มีทั้งระดับกลางและย่อม (SMEs) และเนื่องจาก IT park
อยู่ใกล้กับสถาบันการศึกษา จึงเป็นแหล่งการศึกษาเรียนรู้ทดลองเทคโนโลยีสารสนเทศแก่นักเรียน
นักศึกษา
อันจะเป็นรากฐานไปสู่การพัฒนาทรัพยากรบุคคลด้านซอฟต์แวร์และไอทีที่สำคัญต่อไปได้เป็นอย่างดี

ศูนย์จัดเก็บข้อมูล (Data Center : DC) 

INET Data Center
เป็นบริการรับฝากข้อมูลอิเล็กทรอนิกส์บนเครือข่ายหลักความเร็วสูงที่สมบูรณ์แบบ
โดยมีพื้นที่จัดสรรที่ตั้ง Server ตามความต้องการของลูกค้า
สำหรับจัดเก็บฐานข้อมูลในระดับมาตรฐานสากล
การให้บริการนี้ที่ขยายจากอาคารบางกอกไทยมาเพิ่มที่อาคารไอเอฟซีทีทาวเวอร์
ซึ่งมีพื้นที่ให้บริการทั้งหมดมากว่า 10,000 ตารางฟุต
โดยมีมาตรฐานที่เทียบเท่าศูนย์คอมพิวเตอร์ระดับโลก พร้อมทั้งมีเครือข่ายความเร็วสูง (Gigabit
Backbone) ที่เชื่อมโยงทั้งในประเทศและต่างประเทศ พร้อมด้วยระบบการควบคุมสิ่งแวดล้อมต่างๆ
และระบบสำรองที่พร้อมที่จะทำงานโดยอัตโนมัติในกรณีที่ระบบหลักขัดข้องซึ่งรวมถึงระบบสำรองไฟฟ้าและเครื่องกำเนิดไฟฟ้าสำรองฉุกเฉิน
มีเจ้าหน้าที่ดูแลระบบฯ ตลอด 24 ชั่วโมง ทั้ง 7 วัน พร้อมบริการให้คำปรึกษาและบริการอื่นๆ
ที่เกี่ยวข้อง โดยในปี 2546 นี้ทางบริษัท
จะมุ่งเน้นในการให้บริการที่มีเสถียรภาพในการให้บริการระดับสูงสุดกับลูกค้า
ทั้งทางด้านความปลอดภัยในการเข้า-ออก และความปลอดภัยในการรับ-ส่งข้อมูล

การให้บริการพื้นที่ซื้อขายสินค้าผ่านเว็บไซต์ Thai.com

เป็นช่องทางใหม่ในการให้บริการซื้อขายสินค้าบนอินเทอร์เน็ตผ่านเว็บไซต์พาณิชย์อิเล็กทรอนิกส์www.thai.com
เป็นตลาดนัดออนไลน์ที่รวบรวมสินค้าและบริการหลากหลายประเภท
พร้อมด้วยระบบการชำระเงินออนไลน์ 24
ชั่วโมงได้ทั้งบัตรเดบิตและบัตรเครดิตที่มีความปลอดภัยสูงในการทำธุรกรรมทางการเงิน
และการจัดส่งสินค้าครบวงจร
การบริการนี้รวมถึงการให้บริการระบบการจัดการร้านค้าที่สะดวกและง่ายต่อการใช้งานที่เหมาะสมสำหรับธุรกิจขนาดต่างๆ
ซึ่งเป็นการเปิดโอกาสให้ผู้ประกอบการธุรกิจ
มีช่องทางการค้าใหม่ที่อยู่นอกเหนือข้อจำกัดด้านสถานที่และเวลา

บริการระบบชำระเงินออนไลน์ผ่านระบบอินเทอร์เน็ต

เป็นการให้บริการระบบการชำระเงินออนไลน์ผ่านอินเทอร์เน็ตที่สมบูรณ์แบบ
โดยชำระผ่านบัตรเครดิต และหักบัญชีออมทรัพย์
สำหรับร้านค้าออนไลน์ที่ต้องการอำนวยความสะดวกในการรับชำระเงินจากลูกค้า
ระบบการชำระเงินออนไลน์นี้ เป็นระบบที่มีความปลอดภัยสูง โดยทางบริษัท
ได้รับความเชื่อถือและยอมรับจากธนาคารพาณิชย์ชั้นนำในประเทศไทยในการให้บริการกับลูกค้าซึ่งมีความต้องการสูงขึ้นในปัจจุบัน
ซึ่งในปัจจุบัน บริษัท เชื่อมต่อระบบดังกล่าวนี้กับสถาบันทางการเงินชั้นนำต่างๆ ได้แก่
ธนาคารเอเชีย ธนาคารไทยพาณิชย์ ธนาคารกสิกรไทย ธนาคารกรุงไทย และ
ธนาคารกรุงศรีอยุธยา และทางบริษัท
มีแผนงานที่จะเชื่อมต่อระบบดังกล่าวกับธนาคารพาณิชย์ทั้งของรัฐและของเอกชนทุกธนาคาร
เพื่อที่จะเป็นศูนย์กลางของการทำธุรกรรมทางด้านการเงินต่างๆ ที่สมบูรณ์แบบในอนาคตต่อไป

Inet-Ideas

เป็นผู้บริหารเครือข่ายโฆษณาผ่านสื่อออนไลน์ทั้ง Internet และ Mobile Internet รวมทั้งเป็น
Marketing Partner ให้กับธุรกิจทุกประเภท
ในการขยายช่องทางขององค์กรเข้าสู่สื่ออิเล็กทรอนิกส์
เพื่อให้องค์กรได้รับประโยชน์อย่างเต็มประสิทธิภาพ ในการวางแผนการตลาด การจัดกิจกรรม
การบริหารข้อมูลลูกค้าผ่านเครือข่าย และงานวิจัยในเชิงการตลาดผ่านสื่ออิเล็กทรอนิกส์ รวมถึงการ
บริหารและจัดทำเว็บไซต์ขององค์กร

บริการจดโดเมนเนม

บริษัทได้ร่วมมือกับเน็ตเวิร์ค โซลูชั่นส์ อิงค์ ซึ่งเป็นหนึ่งในเครือเวริซายน์ อิงค์ (VeriSign,
Inc.) รัฐเวอร์จิเนีย ประเทศสหรัฐอเมริกา
ซึ่งเป็นผู้นำด้านการให้บริการด้านความปลอดภัยของบริการอินเทอร์เน็ตในการให้บริการจดทะเบียนโดเมนเนม
ในรูปแบบ .com, .net, .org เป็นต้น

Inet-Speedy

เป็นบริการเสริมเพื่อเพิ่มความเร็วในการรับ-ส่งข้อมูลทางอินเทอร์เน็ตด้วยเทคโนโลยี VIPS
(Versatile Intelligent Proxy System) ด้วยเทคโนโลยีนี้
ทำให้ข้อมูลมีขนาดเล็กลงและการรับส่งข้อมูลผ่านระบบอินเทอร์เน็ตเพิ่มสูงขึ้นอย่างน้อย 3
เท่าของความเร็วปกติ โดยที่ยังรักษาระดับคุณภาพของข้อมูลนั้น นอกจากนี้ Inet-Speedy
สามารถใช้ได้กับการเชื่อมต่อการใช้งานหรือวิธีการส่งข้อมูลอิเล็กทรอนิกส์ทุกรูปแบบ ไม่ว่าจะเป็น
Dial-up, ISDN, ADSL, Leased line, GSM modem หรือ GPRS modem
โดยไม่จำเป็นต้องติดตั้งฮาร์ดแวร์เพิ่มเติม

Inet-Openview

เป็นการบริการเพื่อบริหารระบบเทคโนโลยีสารสนเทศ (IT) ในรูปแบบการ outsource
ด้วยซอฟต์แวร์

HP-OpenView เป็นซอฟต์แวร์ที่มีชื่อเสียงในเรื่องการบริหารจัดการระบบคอมพิวเตอร์และเครือข่าย
จากบริษัท

ฮิวเล็ตแพคการ์ด มีระบบการจัดการรวมไว้ที่ศูนย์กลางแห่งเดียว พร้อมดูแลตรวจสอบ
และแจ้งเตือนเกี่ยวกับสถานะของระบบตลอดเวลาในลักษณะ proactive
โดยการรายงานผลในรูปแบบที่เข้าใจได้ง่าย
ซึ่งผู้ใช้บริการสามารถนำไปใช้เป็นประโยชน์ในการวางแผนและจัดเตรียมทรัพยากรของระบบได้อย่างเพียงพอ
ทำให้ระบบสามารถทำงานได้อย่างต่อเนื่อง เนื่องจากเป็นการลดภาระในการทำงานของผู้ดูแลระบบ
และปัญหาในการจัดหาผู้เชี่ยวชาญมาดูระบบ รวมทั้งลดภาระค่าใช้จ่าย

3.3 ปัจจัยสำคัญที่มีผลกระทบต่อโอกาสการประกอบธุรกิจของบริษัท

กสท. อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการอินเทอร์เน็ต โดยมีสาระสำคัญของสัญญาดังต่อไปนี้

+--------------------+---+-----------------------------------------------+
| ชื่อสัญญา             | : | สัญญาดำเนินการให้บริการอินเทอร์เน็ต (INTERNET)       |
+--------------------+---+-----------------------------------------------+
| คู่สัญญา              | : | การสื่อสารแห่งประเทศไทย (กสท.)                   |
|                    |   |                                               |
|                    |   | บริษัท อินเทอร์เน็ตประเทศไทย จำกัด (บริษัท)           |
+--------------------+---+-----------------------------------------------+
| วันที่ทำสัญญา          | : | 9 ตุลาคม 2540                                  |
+--------------------+---+-----------------------------------------------+
| สรุปสาระสำคัญของสัญญา |   | กสท. อนุมัติให้บริษัทดำเ                            |
|                    |   | นินการให้บริการอินเทอร์เน็ตแก่ผู้ใช้บริการที่ติดตั้งเครื่องอุปกร |
| ก                  |   | ณ์ในประเทศไทย ตามเงื่อนไขในสัญญา ตลอดจนกฎหมาย มติค |
| ารให้บริการอินเทอร์เน็ต |   | ณะรัฐมนตรี ข้อบังคับ ระเบียบ คำสั่ง และนโยบายของ กสท. |
|                    |   |                                               |
|                    |   | บริษัทต้องเช่าข่ายบริการโทรคมนาคมของ กสท.           |
|                    |   |  แต่ กสท. อาจอนุญาตให้บริษัทเช่าข่ายบริการจากหน่วยงานอ |
|                    |   | ื่นซึ่งมีขอบเขตการให้บริการเฉพาะในประเทศไทย ทั้งนี้ บริษัท |
|                    |   | จะต้องให้บริการอินเทอร์เน็ต โดยผ่านข่ายบริการโทรคมนาคม |
|                    |   | ของ กสท. หรือของหน่วยงานที่ กสท. อนุญาตดังกล่าวเท่านั้น |
+--------------------+---+-----------------------------------------------+
| การดำ              | : |   บริษัทต้องไม่ดำเนินการให้บริการหรือกระทำการใดๆ      |
| เนินงานและจัดให้บริการ |   |   อันเป็นการแข่งขันกับกิจกรรมหรือบริการหลักของ กสท.    |
|                    |   |   ซึ่งได้แก่ บริการโทรศัพท์ระหว่างประเทศ              |
|                    |   |   การจัดหา                                     |
|                    |   | และการจัดโครงข่ายที่ใช้ในการสื่อสารในและระหว่างประเทศ |
|                    |   |   และกิจกรรมบริการอื่นที่ กสท.                      |
|                    |   |   กำหนดให้เป็นกิจกรรมบริการหลักของ กสท. ทั้งนี้ กสท.   |
|                    |   |   เป                                          |
|                    |   | ็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                    |   |   กสท. และให้คำวินิจฉัยของ กสท. ดังกล่าวถือเป็นที่สุด    |
+--------------------+---+-----------------------------------------------+
| ร                  | : |   กสท.ยินยอมให้บริษัทเป็นผู้ดำเนินก                   |
| ะยะเวลาการดำเนินการ |   | ารให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|                    |   |   โดยเริ่มนับตั้งแต่วันแรกที่เปิดให้บริการ                |
+--------------------+---+-----------------------------------------------+

3.3 การตลาดและภาวะการแข่งขัน

กลยุทธ์การแข่งขันของบริษัท 

บริษัทมุ่งเน้นในการให้บริการที่มีคุณภาพและประสิทธิภาพของระบบและเล็งเห็นถึงความพอใจในการใช้บริการของลูกค้าเป็นสำคัญ
มากกว่าเน้นการแข่งขันด้านราคา โดยบริษัทมีกลยุทธ์ในการแข่งขันดังต่อไปนี้

- การพัฒนาเทคโนโลยีและโครงสร้างพื้นฐาน : เพื่อเป็นการรักษาคุณภาพของการให้บริการ
บริษัทได้เร่งพัฒนาในส่วนของโครงสร้างพื้นฐานและการเชื่อมโยงของวงจร
ในปัจจุบันบริษัทเป็นผู้ให้บริการอินเทอร์เน็ตที่มีความกว้างช่องสัญญาณเชื่อมต่ออินเทอร์เน็ต
(bandwidth) ของวงจรระหว่างประเทศสูงถึง 108+108 Mbps นอกจากนั้น
บริษัทได้พัฒนาปรับปรุงประสิทธิภาพของโครงข่ายทั่วประเทศของบริษัทอย่างต่อเนื่อง

- การเสนอบริการเสริมตามความต้องการของลูกค้า :
การให้บริการเสริมเพื่อตอบสนองความต้องการของลูกค้า ทำให้บริษัทมีบริการที่ครบวงจร เช่น
การรับฝากข้อมูลอิเล็กทรอนิกส์บนเครือข่ายหลักความเร็วสูงของบริษัท
การรับบริหารระบบคอมพิวเตอร์และเครือข่าย บริการระบบชำระเงินออนไลน์ผ่านอินเทอร์เน็ต
การออกแบบและพัฒนาเว็บไซต์ การรับฝากเว็บไซต์ การชำระเงินผ่านอินเทอร์เน็ต
รวมถึงการให้บริการข้อมูลทางด้านสถิติให้กับลูกค้าในกลุ่มขององค์กรซึ่งถือเป็นกลุ่มลูกค้าหลักของบริษัท
ซึ่งข้อมูลในส่วนนี้มีความสำคัญต่อลูกค้าในหลายๆ
หน่วยงานที่จะช่วยให้สามารถบริหารการใช้งานอินเทอร์เน็ตขององค์กรได้อย่างมีประสิทธิภาพมากขึ้น

- การสร้างช่องทางการจัดจำหน่าย :
บริษัทสร้างช่องทางการจัดจำหน่ายที่ช่วยลดต้นทุนในด้านการตลาดเพื่อขยายฐานลูกค้าให้ครอบคลุมทั่วประเทศ
โดยการสร้างพันธมิตรท้องถิ่น (Local Partner)
ซึ่งเป็นผู้ที่มีความรู้ความเข้าใจความต้องการของผู้ใช้บริการในท้องถิ่นนั้นๆ

- การส่งเสริมการขายและการประชาสัมพันธ์ :
บริษัทมีการสนับสนุนการขายโดยการแถมเวลาการใช้บริการอย่างสม่ำเสมอเพื่อเพิ่มปริมาณการขายและดึงดูดลูกค้าใหม่
โดยในการประชาสัมพันธ์นั้น บริษัทใช้รูปแบบการประชาสัมพันธ์ที่หลากหลาย
และมุ่งเน้นการโฆษณาผ่านสื่อต่างๆ อาทิเช่น โทรทัศน์ วิทยุ และแผ่นป้ายโฆษณาขนาดใหญ่ เป็นต้น

ลักษณะลูกค้า และกลุ่มลูกค้าเป้าหมาย

กลุ่มลูกค้าหลักของบริษัทแบ่งออกเป็น กลุ่มผู้ใช้บริการที่เป็นองค์กรทั้งภาครัฐและภาคเอกชน
และกลุ่มผู้ใช้บริการที่เป็นบุคคล

ในการกำหนดลูกค้ากลุ่มเป้าหมายนั้น
บริษัทจะเน้นกลุ่มลูกค้าที่มีความรู้พื้นฐานเกี่ยวกับอินเทอร์เน็ตและให้ความสำคัญของคุณภาพของการบริการ
ทั้งลูกค้าในกลุ่มองค์กรและลูกค้าบุคคล

ลูกค้าประเภทองค์กร (Corporate Account)

ลูกค้าประเภทองค์กร ถือเป็นกลุ่มลูกค้าที่มีความผูกพันและมีความเชื่อมั่นในการให้บริการ
(Loyalty) ของบริษัท และเป็นกลุ่มที่มีความไวต่อราคาค่อนข้างต่ำ
โดยกลุ่มลูกค้าประกอบด้วยกลุ่มต่าง ๆ ดังนี้

  - กลุ่มหน่วยงานราชการ รัฐวิสาหกิจ

  - กลุ่มบริษัทเอกชน บริษัทข้ามชาติ/ธนาคารพาณิชย์

  - กลุ่มสถาบันการศึกษา

ลูกค้าประเภทองค์กรเป็นลูกค้าหลักที่สำคัญของบริษัท
บริษัทมีรายได้จากการให้บริการลูกค้าประเภทองค์กร ณ 31 ธันวาคม 2545
คิดเป็นสัดส่วนสูงถึงร้อยละ 73.70 ของรายได้รวมของบริษัท

ลูกค้าประเภทบุคคล (Individual Account)

ลูกค้าประเภทบุคคลของบริษัทจะเป็นกลุ่มลูกค้าที่มีความรู้พื้นฐานในการใช้งานอินเทอร์เน็ตและให้ความสำคัญในคุณภาพของบริการเป็นหลัก

การจำหน่ายและช่องทางการจำหน่าย 

1. การจำหน่ายโดยพนักงานขายของบริษัท ซึ่งเป็นช่องทางการจำหน่ายหลัก
บริษัทมีพนักงานขายสำหรับให้คำแนะนำเพื่อรักษาฐานลูกค้าและขยายฐานลูกค้าใหม่เพิ่มขึ้นจากเดิม
ในส่วนของลูกค้าประเภทองค์กรที่เชื่อมต่ออินเทอร์เน็ตโดยการใช้ Leased line
โดยแบ่งพนักงานออกเป็นทีมย่อยเพื่อดูแลลูกค้าองค์กรในแต่ละอุตสาหกรรม
ในส่วนของลูกค้าประเภทองค์กรที่เชื่อมต่ออินเทอร์เน็ตโดยการใช้สายโทรศัพท์ (Dial-up)
บริษัทมีพนักงานขายทางโทรศัพท์ (Tele Sales) เพื่ออำนวยความสะดวกและตอบปัญหาแก่ลูกค้า

2. การจำหน่ายผ่านพันธมิตรต่างจังหวัด บริษัทมีพันธมิตรต่างจังหวัดซึ่งเป็นผู้ให้บริการขายต่อ
และคอยดูแลลูกค้าในต่างจังหวัด

3. การจำหน่ายโดยผ่านร้านค้าตัวแทนจำหน่าย ทั้งในกรุงเทพและต่างจังหวัด

4. การจำหน่ายโดยทางออนไลน์ผ่านเว็บไซต์ thai.com และ inet.co.th
โดยลูกค้าที่ต้องการความสะดวกในการซื้อจำนวนชั่วโมงอินเทอร์เน็ตเพิ่มเติม
สามารถสั่งซื้อได้ผ่านเว็บไซต์ thai.com และ inet.co.th

5. การจำหน่ายโดยตรงที่สำนักงานใหญ่ของบริษัท และสำนักงานสาขาที่จังหวัดเชียงใหม่ นครปฐม
พิษณุโลก สุราษฎร์ธานี และ นครราชสีมา

6. การจำหน่ายให้กับผู้ผลิตสินค้าและบริการ (Co-Branding)
เพื่อนำไปทำเป็นส่วนหนึ่งของการส่งเสริมการขาย เช่น
บริษัทเจ้าของค่ายเทปขายเทปเพลงหรือแผ่นซีดีพร้อมกับแถมชั่วโมงการใช้อินเทอร์เน็ตของบริษัท
ซื้อคอมพิวเตอร์แถมชั่วโมงใช้อินเทอร์เน็ต บริการธนาคารทางอินเทอร์เน็ต เป็นต้น

7. การจำหน่ายผ่านตู้ ATM ของธนาคารที่เข้าร่วมโครงการ เพื่อความสะดวกของผู้ใช่บริการ
บริษัทมีบริการ INET-ATM ซึ่งเป็นการจำหน่ายอินเทอร์เน็ตแพ็กเกจผ่านเครื่อง ATM

ภาวะอุตสาหกรรมธุรกิจการให้บริการอินเทอร์เน็ต

ในปัจจุบันอุตสาหกรรมอินเทอร์เน็ตในประเทศต่างๆทั่วโลกยังคงมีการขยายตัวในอัตราที่สูงอย่างต่อเนื่อง
โดยเฉพาะอย่างยิ่งความต้องการใช้อินเทอร์เน็ตความเร็วสูง (บรอดแบรนด์)
ผลการสำรวจจากการวิจัยตลาดของอินสแตต
ซึ่งเป็นบริษัทวิจัยชั้นนำด้านอุตสาหกรรมไอทีในประเทศสหรัฐอเมริกาเมื่อเดือนมิถุนายน 2545
(www.instat.com) ระบุว่า
แนวโน้มการใช้อินเทอร์เน็ตความเร็วสูงจะมีอัตราการขยายตัวเพิ่มมากขึ้นทั่วโลก
โดยคาดการณ์ว่าจะมีประชาชนจำนวนมากกว่า 46
ล้านคนทั่วโลกที่ใช้งานระบบอินเทอร์เน็ตความเร็วสูงในปี 2545
ในขณะที่ภูมิภาคเอเชีย-แปซิฟิกจะมีศักยภาพการเติบโตมากที่สุด
ถึงแม้โครงสร้างพื้นฐานของระบบโทรคมนาคมในประเทศแถบเอเชียแปซิฟิกส่วนใหญ่ยังไม่สามารถรองรับเทคโนโลยีบรอดแบรนด์ได้อย่างมีประสิทธิภาพ
สำหรับประเทศไทย อินเทอร์เน็ตความเร็วสูงมีแนวโน้มขยายตัวมากขึ้นเช่นกัน
เนื่องจากสามารถตอบสนองต่องานที่ต้องการการเชื่อมต่ออย่างรวดเร็วและมีประสิทธิภาพ

จากการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ระบุว่าผู้ใช้บริการอินเทอร์เน็ตในประเทศไทยเติบโตจาก 3.5 ล้านคนในปี 2544 และ 4.8
ล้านคนในปี 2545 หรือมีอัตราการเพิ่มขึ้นเฉลี่ยร้อยละ 37
โดยมีปัจจัยสนับสนุนจากการใช้งานอินเทอร์เน็ตเพิ่มขึ้นในองค์กรธุรกิจ การปฏิรูปการศึกษา
และโครงการ e-Government
จัดได้ว่าเป็นธุรกิจที่มีอัตราการเติบโตของเศรษฐกิจโดยรวมอย่างมาก

ตารางแสดงจำนวนผู้ใช้อินเทอร์เน็ตในประเทศไทยระหว่างปี 2542 – 2546

  ------------- -------------------- ------------------------------------
  ปี             จำนวนผู้ใช้             แหล่งที่มา

  2542          1,500,000            ISP Club / NECTEC

  2543          2,300,000            ISP Club / NECTEC

  2544          3,500,000            NSO / NECTEC(household survey)

  2545          4,800,000            NECTEC(estimate)

  2546          6,000,000            NECTEC(estimate)
  ------------- -------------------- ------------------------------------

สถานการณ์การดำเนินธุรกิจการให้บริการอินเทอร์เน็ตในประเทศไทย

ปัจจุบันมีผู้ให้บริการอินเทอร์เน็ตในเชิงพาณิชย์รวม 19 ราย [1]

  ------------------ ---------------------------------- -------------- ---------------------
  ชื่อบริการอินเทอร์เน็ต   ชื่อผู้ให้บริการอินเทอร์เน็ต (ISP)          ปีที่เริ่มให้บริการ   สิทธิการให้บริการหมดอายุ

  Internet Thailand  บริษัท อินเทอร์เน็ตประเทศไทย จำกัด       2538           permanent
                     (มหาชน)                                           

  Internet KSC       บริษัท เคเอสซี คอมเมอร์เชียล อินเตอร์เน็ต  2538           2548
                     จำกัด                                              

  LoxInfo            บริษัท ล็อกซ์เล่ย์ อินฟอร์เมชั่น เซอร์วิส จำกัด 2539           2549

  Ji-net             บริษัท จัสมิน อินเทอร์เน็ต จำกัด           2539           2549

  Samart             บริษัท สามารถ อินโฟเน็ต จำกัด           2539           2549

  ANET               บริษัท เอเน็ต จำกัด                    2539           2549

  Asia Access        บริษัท ไออีซี อินเทอร์เน็ต จำกัด           2539           2549

  Pacific Internet   บริษัท เวิลด์เน็ท แอนด์ เซอร์วิสเซส จำกัด   2540           2550

  LineThai Internet  บริษัท ดาต้า ลายไทย จำกัด              2540           2550

  AsiaInfonet        บริษัท เอเชีย อินโฟเน็ต จำกัด            2540           2550

  IDN                บริษัท ไอเดียเน็ต จำกัด                 2540           2550

  SGA                บริษัท สยาม โกลบอล แอคเซส จำกัด       2540           2550

  CSCOMS             บริษัท ซีเอส คอมมิวนิเคชั่น จำกัด          2540           2550

  CWN                บริษัท ชมะนันท์ เวิลด์เน็ต จำกัด           2541           2551

  FarEast Internet   บริษัท ฟาร์อิส อินเตอร์เน็ต จำกัด          2541           2551

  E-Znet             บริษัท อีซี่เน็ต จำกัด                    2542           2552

  REACH              บริษัท รีช เน็ทเวิร์ค (ประเทศไทย) จำกัด   2543           2553

  RoyNet             บริษัท รอยเนท จำกัด (มหาชน)           2543           2553

  Internet Services  การสื่อสารแห่งประเทศไทย               2545           N/A
  Center                                                               
  ------------------ ---------------------------------- -------------- ---------------------

ในด้านโครงสร้างของรายได้นั้น โครงสร้างรายได้ของผู้ให้บริการอินเทอร์เน็ต [2]
โดยเฉลี่ยมาจากค่าบริการเชื่อมต่ออินเทอร์เน็ต (Access Fee) ประมาณร้อยละ 90
(ประมาณร้อยละ 70 มาจากลูกค้าบุคคล และร้อยละ 20 มาจากลูกค้าองค์กร)
และจากค่าบริการอื่นๆ เช่น Web design และ Web hosting ประมาณร้อยละ 10
โครงสร้างรายได้ดังกล่าวแสดงให้เห็นถึงการพึ่งพารายได้จากค่าบริการเชื่อมต่ออินเทอร์เน็ตอย่างมาก
ซึ่งค่าบริการดังกล่าวมีแนวโน้มที่จะลดลงในอนาคตซึ่งอาจทำให้รายได้โดยรวมของผู้ให้บริการลดลง
ดังนั้นผู้ให้บริการอินเทอร์เน็ตจึงจำเป็นต้องปรับกลยุทธ์ในการดำเนินธุรกิจในอนาคตเพื่อให้มีรายได้จากการดำเนินธุรกิจด้านอื่นที่

เกี่ยวข้องมาชดเชยในกรณีค่าบริการเชื่อมต่ออินเทอร์เน็ตมีการลดลงอย่างมากจากการเปิดเสรีของอุตสาหกรรมอินเทอร์เน็ต
ทั้งนี้ในส่วนของบริษัท ซึ่งได้ตระหนักในประเด็นนี้
ได้มีการเตรียมการในการให้บริการอินเทอร์เน็ตในด้านอื่นๆ เช่น
บริการโครงสร้างพื้นฐานสำหรับการดำเนินธุรกิจบนอินเทอร์เน็ต เพื่อเพิ่มสัดส่วนรายได้ในส่วนนี้
เช่น รายได้ในส่วนที่เกิดจากการทำธุรกรรม (Transaction) บนอินเทอร์เน็ต
รายได้ในส่วนศูนย์ข้อมูลอินเทอร์เน็ต เป็นต้น

ในปัจจุบัน
ผู้ให้บริการได้มีการลดราคาค่าบริการลงอย่างต่อเนื่องเพื่อให้สามารถแข่งขันกับผู้ให้บริการรายอื่นๆ
ได้ และมีการพัฒนาสินค้าใหม่ๆ ขึ้นเพื่อดึงดูดลูกค้าและเพิ่มความสามารถในการแข่งขันด้านราคา
ตัวอย่างเช่น Time zone pricing
ซึ่งทำให้สามารถเสนอค่าเชื่อมต่ออินเทอร์เน็ตให้แก่ลูกค้าบุคคลได้ในราคาประมาณ 4-5
บาท/ชั่วโมง โดยหากเป็นการใช้งานในชั่วโมงปกติแล้ว
ค่าบริการเชื่อมต่ออินเทอร์เน็ตของลูกค้าบุคคลจะอยู่ในระดับ 7-15 บาทต่อชั่วโมง
ส่วนลูกค้าในระดับองค์กร ค่าบริการเชื่อมต่ออินเทอร์เน็ตแบบวงจรเช่าแบบ Leased line
ที่ระดับความเร็วของการรับ-ส่งข้อมูลเริ่มต้นที่ 64Kbps มีอัตราค่าบริการตั้งแต่ 15,000
บาทต่อเดือนขึ้นไป

ในส่วนต้นทุนของผู้ให้บริการอินเทอร์เน็ตนั้น
ต้นทุนส่วนใหญ่มาจากค่าเช่าวงจรเชื่อมต่อระหว่างประเทศ อย่างไรก็ตาม
ค่าเช่าวงจรเชื่อมต่อระหว่างประเทศมีแนวโน้มที่จะลดลงในอนาคต
ซึ่งจะส่งผลให้ต้นทุนในการดำเนินงานของผู้ให้บริการอินเทอร์เน็ตลดลงตามไปด้วย
ทำให้ผู้ให้บริการสามารถลดอัตราค่าบริการเชื่อมต่ออินเทอร์เน็ตเพื่อแข่งขันกับผู้ให้บริการรายอื่นๆ
ได้มากขึ้น

ภาวะการแข่งขัน

ในช่วงปีที่ผ่านมา
ภาวะการแข่งขันธุรกิจการให้บริการอินเทอร์เน็ตในประเทศไทยยังคงอยู่ในระดับสูงและเนื่องจากผลขาดทุนอย่างต่อเนื่องของผู้ประกอบการส่วนใหญ่ทำให้ไม่สามารถเข้าถึงแหล่งเงิน
ทำให้ผู้ประกอบการใช้กลยุทธ์ลดราคาชั่วโมงอินเทอร์เน็ตเพื่อแก้ปัญหากระแสเงินสด
ซึ่งทำให้ผู้ประกอบการส่วนใหญ่ต้องตกอยู่ในสภาวะขาดทุนอย่างต่อเนื่อง
เนื่องจากต้องแบกภาระต้นทุนสูงในขณะที่ต้องขายในราคาขาดทุน
จนทำให้ผู้ประกอบการรายย่อยพยุงกิจการต่อไปได้ยาก
ในส่วนของผู้ประกอบการรายใหญ่ก็ปรับกลยุทธ์เพื่อลดปัญหาความเสี่ยงโดยการหาพันธมิตรร่วมทุน
เพื่อต่อยอดธุรกิจบนพื้นฐานโครงสร้างทางด้านเครือข่ายที่ตนมีอยู่

ปัจจุบัน ผู้ประกอบการปรับรูปแบบการให้บริการ โดยมุ่งเน้นไปที่การสร้างมูลค่าเพิ่มให้กับบริการหลัก
พร้อมหันมาเน้นการให้บริการแก่ลูกค้าองค์กรมากขึ้น
เนื่องจากกระแสการปฏิรูประบบราชการและการศึกษา ทำให้มีกระทรวง ทบวง กรม มากขึ้น
และหน่วยงานต่างๆเหล่านี้ต้องมีเว็บไซต์เป็นของตัวเอง เพื่อให้บริการด้านข้อมูลกับประชาชน
รวมทั้งการปฏิรูปการศึกษาจากนโยบายรัฐบาลอิเล็กทรอนิกส์ (e-Government)
ทำให้เกิดเครือข่ายการใช้งานอินเทอร์เน็ตมากขึ้นทั้งในภาครัฐและองค์กรขนาดใหญ่

สำหรับแนวโน้มผลการดำเนินงานของบริษัท ในปี 2546 บริษัท
คาดว่าจะมีอัตราการเติบโตอย่างต่อเนื่อง เนื่องจากปัจจุบันผู้ใช้บริการตื่นตัวกับเทคโนโลยีใหม่ๆ
และมีความรู้ในการนำเทคโนโลยีมาปรับปรุงคุณภาพงานมากขึ้น
ซึ่งบริษัทสามารถตอบสนองความต้องการของผู้ใช้บริการได้ดีเพราะมีเทคโนโลยีสารสนเทศที่ทันสมัย
และการบริการที่หลากหลาย สามารถตอบสนองความต้องการของลูกค้าได้ดี นอกจากนี้ บริษัท
ยังมีฐานลูกค้าองค์กรขนาดใหญ่ที่มีอยู่เดิม ทำให้บริษัท
สามารถต่อยอดธุรกิจและเพิ่มศักยภาพการให้บริการธุรกรรมพาณิชย์อิเล็กทรอนิกส์ได้อย่างมีประสิทธิภาพ

  3.4 การจัดหาผลิตภัณฑ์หรือบริการ

บริษัทเชื่อมต่อวงจรสำหรับใช้บริการอินเทอร์เน็ต ในส่วนของการให้บริการเชื่อมต่อวงจรในประเทศ
บริษัททำการเช่าวงจรจาก IIR ขนาด 200 Mbps และจาก NIX ขนาด 155 Mbps
คิดเป็นต้นทุนร้อยละ 0.7 ของต้นทุนบริการ
สำหรับค่าเช่าวงจรต่างประเทศซึ่งถือเป็นค่าใช้จ่ายหลักของบริษัท คิดเป็นสัดส่วนร้อยละ 63.29
ของต้นทุนบริการ ประกอบด้วยการเช่าวงจรต่างประเทศจาก AT&T ที่ความเร็ว 45 Mbps
ไปยังประเทศสหรัฐอเมริกา จาก A-Bone ที่ความเร็ว 2 Mbps ไปยังประเทศญี่ปุ่น และจาก IIG
ที่ความเร็ว 16 Mbps และจาก KT ที่ความเร็ว 45 Mbps
ไปยังประเทศเกาหลีสาเหตุที่บริษัทเลือกเช่าวงจรจากผู้ให้เช่าวงจรดังกล่าวเนื่องจากต้องการให้เชื่อมต่ออินเทอร์เน็ตได้รวดเร็วและครอบคลุมพื้นที่ทั่วโลก

ในการเช่าวงจรระหว่างประเทศ ทั้งบริษัทและผู้ให้บริการอินเทอร์เน็ตรายอื่น
จะต้องเสียค่าเช่าวงจรระหว่างประเทศให้แก่ กสท. และ ผู้ให้เช่าวงจรระหว่างประเทศ
ในลักษณะที่เรียกว่า ครึ่งวงจร (Half Circuit) โดยผู้เช่าจะต้องจ่ายให้แก่ กสท.
และผู้ให้เช่าวงจรระหว่างประเทศในอัตราส่วนประมาณ 66 : 34
โดยจ่ายให้กสท.ในรูปของเงินบาท
และจ่ายให้แก่ผู้ให้เช่าวงจรระหว่างประเทศในรูปของเงินสกุลต่างประเทศ เช่น ดอลล่าร์สหรัฐ
เงินเยน เป็นต้น

ทั้งนี้ บริษัทจะทำสัญญาเช่าวงจรกับผู้ให้เช่าวงจรตามระยะเวลาที่ตกลง
โดยชำระค่าเช่าเป็นรายเดือน

รายละเอียดการเชื่อมต่อของโครงสร้างอินเทอร์เน็ตพื้นฐาน

+---------------+--------+--------+--------+--------+--------+--------+
|               | วงจ    |        | วงจร   |        |        |        |
|               | รภายใน |        | ระหว่าง |        |        |        |
|               | ประเทศ |        | ประเทศ |        |        |        |
+---------------+--------+--------+--------+--------+--------+--------+
|               | IIR    | NIX    | AT&T   | A-Bone | IIG    | KT     |
|               |        |        |        |        |        |        |
|               |        |        | (สหรัฐ) | (ญี่ปุ่น)  | (กสท.) | (      |
|               |        |        |        |        |        | เกาหลี) |
+---------------+--------+--------+--------+--------+--------+--------+
| Bandwidth     | 200    | 155    | 45     | 2 Mbps | 16     | 45     |
|               | Mbps   | Mbps   | Mbps   |        | Mbps   | Mbps   |
+---------------+--------+--------+--------+--------+--------+--------+
| ล             | LAN    | เคเบิ้ล  | เคเบิ้ล  | เคเบิ้ล  | เคเบิ้ล  | เคเบิ้ล  |
| ักษณะการเชื่อมต่อ |        |        |        |        |        |        |
+---------------+--------+--------+--------+--------+--------+--------+

 ผลการเปลี่ยนแปลงเทคโนโลยีต่อการใช้วัตถุดิบ 

ในปัจจุบัน การลงทุนในการเชื่อมต่อในส่วนของวงจรระหว่างประเทศ
ถือเป็นต้นทุนหลักของการให้บริการเชื่อมต่ออินเทอร์เน็ต ซึ่งบริษัทคาดว่าจะมีแนวโน้มลดลง
ทั้งนี้เนื่องจากมีการพัฒนาเทคโนโลยีในส่วนของความกว้างของช่องสัญญาณของผู้ให้เช่าวงจรต่างประเทศให้มีประสิทธิภาพยิ่งขึ้น

การดำเนินการของบริษัทที่มีผลกระทบต่อสิ่งแวดล้อม

 -ไม่มี-

3.5 งานที่ยังไม่ได้ส่งมอบ 

-ไม่มี-

[1] ที่มา: http://www.cat.or.th/telecom_internet_isp.html

[2] Internet in Thailand Report, BNP Prime Peregrine, February 2000